কংগ্রেস নেতা সচিন পাইলট গত সোমবারই একটি সাংবাদিক বৈঠকে বলেন, কেন্দ্রের নরেন্দ্র মোদী সরকারের জমানায় প্রায় ২৩ জন প্রতারক আর্থিক জালিয়াতির পর দেশ ছেড়ে পালিয়েছেন। তাঁদের সম্মিলিত আর্থিক প্রতারণার অঙ্ক প্রায় ৫৩ হাজার কোটি টাকা। অন্য দিকে গত জানুয়ারি মাস পর্যন্ত ৪৪ মাসের হিসাবে দেখা গিয়েছে, এ দেশে মোটি ১৯ হাজার বড়োসড়ো ব্যাঙ্ক প্রতারণা সংঘটিত হয়েছে। যার ফলে জনগণের গচ্ছিত প্রায় ৯০ হাজার কোটি টাকা ওই প্রতারকরা হজম করে ফেলেছেন।